Omenirea se teme că un alt război ar putea izbucni la noi în țară, iar China alimentează din plin aceste presupuneri. O mișcare recentă i-a pus pe gânduri pe specialiștii din lumea întreagă, care deja se gândesc că statul ar putea da o lovitură puternică.
China a făcut o serie de achiziții record de aur în primele trei luni ale anului, acumulând un stoc impresionant de 170 de miliarde de dolari. Această mișcare aparent economică a stârnit însă temeri și speculații, sugerând că Beijingul ar putea pregăti terenul pentru un conflict cu Taiwanul.
Potrivit datelor furnizate de Consiliul Mondial al Aurului și preluate de The Telegraph, Banca Populară a Chinei a achiziționat 27 de tone de aur în acest interval, conducând la atingerea unui nivel record de 2.262 de tone în rezervele sale.
Acest trend de achiziții constante de aur începând din octombrie 2022 marchează cea mai lungă perioadă de acumulare a metalului prețios și a adus rezervele de aur la un nivel cu 16% mai mare decât înainte. În acest context, specialiștii spun că ar putea fi semnul că țara se pregătește pentru o lovitură.
În timp ce prețul aurului se apropie de un nivel record de 2.343 de dolari pe uncie, mai mulți experți au emis ipoteza că această mișcare a Chinei este mai mult decât o simplă chestiune economică.
Jonathan Eyal, director asociat la Royal United Services Institute (RUSI), a subliniat că achizițiile constante și volumul uriaș sunt semne evidente că acest proiect este considerat o prioritate politică de către liderii de la Beijing.
„Achizițiile constante și cantitatea uriașă sunt semne clare că acesta este un proiect politic considerat o prioritate de către liderii de la Beijing. E legat de planurile pentru o invazie militară în Taiwan”, a declarat Jonathan Eyal, director asociat la Royal United Services Institute (RUSI).
Președintele Xi Jinping al Chinei a făcut declarații repetate cu privire la dorința sa de a „reunifica” China cu Taiwanul, subliniind în mod constant că este inevitabil ca națiunea insulară să cadă sub controlul Beijingului.
Aceste afirmații au provocat tensiuni și speculații în comunitatea internațională, mai ales în contextul alianței strânse dintre Taiwan și Statele Unite ale Americii. Președintele Joe Biden a sugerat deschis că ar fi dispus să trimită trupe americane pentru a apăra insula în cazul unei invazii.
Într-un moment în care tensiunile geopolitice sunt la cote înalte, Banca Populară a Chinei a făcut mișcări strategice în domeniul economic, începând să cumpere cantități semnificative de aur. Această decizie vine în urma înghețării rezervelor valutare rusești deținute la băncile centrale străine de către țările occidentale, ca răspuns la invazia Rusiei în Ucraina.
Jonathan Eyal, director asociat la Royal United Services Institute (RUSI), a subliniat că această mișcare a Chinei reflectă o înțelegere a lecțiilor învățate din conflictul din situația cu care se confruntă Ucraina.
„Sancțiunile impuse Băncii Centrale a Rusiei în urma invaziei ruse a Ucrainei din 2022 i-au făcut pe politicieni și manageri să realizeze că sunt expuși riscului mai mult decât credeau. Dacă jignești puterile occidentale, atunci poți pierde accesul la rezervele tale valutare.”, a declarat John Reade, strateg-șef de piață la Consiliul Mondial al Aurului.
În momentul de față, China ocupă locul al șaselea în lume în ceea ce privește stocurile de aur, imediat după Rusia. Cu toate acestea, stocurile de aur ale Chinei rămân sub cele ale Statelor Unite, care dețin cele mai mari rezerve din lume.
Investițiile americane în aur valorează 602 de miliarde de dolari, în timp ce Marea Britanie deține 23 de miliarde de dolari din metalul prețios. Aceste mișcări în domeniul economic indică faptul că China își consolidează poziția și se pregătește pentru orice eventualitate în contextul unor tensiuni geopolitice crescute.